Hver av de regionale tv-kanalene laget sine egne programmer, og enkelte av dem drev flere kanaler. Kringkastingsselskapet JRT ble oppløst i forbindelse med Jugoslavias oppløsning i 1990-årene, da de fleste republikkene ble suverene stater. I denne prosessen ble også de regionale kringkasterne under JRT omgjort til nye riksdekkende allmennkringkastere. Siden har det versert planer om å starte opp en ny, felles tv-kanal for de eks-jugoslaviske landene.